Мафра

**Мафра** (; []) — горад у Партугаліі, цэнтр аднайменнага муніцыпалітэта ў складзе акругі Лісабон. Колькасць насельніцтва — 11,3 тыс. жыхароў (горад), 66,4 тыс. жыхароў (муніцыпалітэт). Горад і муніцыпалітэт уваходзіць у Лісабонскі рэгіён і субрэгіён Вялікі Лісабон. Уваходзіць у агламерацыю Вялікі Лісабон. Па старым адміністрацыйным падзеле ўваходзіў у правінцыю Эштрэмадура.
thumb|left|Нацыянальны палац у Мафра

## Размяшчэнне 
Горад размешчаны на паўночны захад ад сталіцы ў 6 км ад узбярэжжа Атлантычнага акіяна.

Адлегласць да:
* Лісабон = 30 км
* Сантарэн = 65 км
* Лейрыя = 101 км

Муніцыпалітэт мяжуе:
* на поўначы — муніцыпалітэт Торэш-Ведраш
* на паўночным усходзе — муніцыпалітэт Сабрал-дэ-Монтэ-Аграсу
* на ўсходзе — муніцыпалітэт Аруда-душ-Віньюш
* на паўднёвым усходзе — муніцыпалітэт Ларэш
* на поўдні — муніцыпалітэт Сінтра
* на захадзе — Атлантычны акіян

## Насельніцтва 
## Гісторыя 
Горад заснаваны ў 1189 годзе.

## Славутасці 
 thumb|250|Неф базілікі|left

* Манастырскі ансамбль у Мафры, пабудаваны ў 1707—1750 гг., узнік у выніку грандыёзнага праекта караля Жуана V. У гонар нараджэння спадчынніка ён вырашыў ажыццявіць сваю славалюбівую мару — засланіць іспанскі Эскарыял. У мастацкім рамане Жазэ Сарамага «Успаміны пра манастыр» () (1982) сцвярджаецца, што ў будаўніцтве манастыра ўдзельнічалі больш 50 тысяч чалавек, сілком сагнаных з усёй Партугаліі. Аплачвалася каласальнае будаўніцтва золатам і дыяментамі, якія паступалі з Бразіліі. За галоўным фасадам даўжынёй 220 м размешчаны 880 памяшканняў, якія наўрад ці былі заселены. Увесь комплекс займае плошчу 40 тысяч кв.м., а мармуровая базіліка замка па памерах параўнальная з саборам.

У архітэктурнай майстэрні Мафры пад кіраўніцтвам выхадца з Германіі *Іагана Фрыдрыха Людвіга* і іншых замежных архітэктараў вырасла пакаленне партугальскіх будаўнікоў і мастакоў, у тым ліку найвялікі скульптар Жаакім Машаду дэ Каштру. Увесь велічны комплекс сіметрычна згрупаваны вакол базілікі. Крылы палаца, якія прылягаюць да базілікі, завершаны на вуглах квадратнымі вежамі з шырокімі дахамі-купаламі спрошчанай цыбульнай формы. Самымі цікавымі памяшканнямі манастыра з’яўляюцца *аптэка*, *бальніца*, *дарміторый* і *кухня*, але, вядома, першае месца павінна быць аддадзена бібліятэцы з 30 тысячамі тамоў, сярод якіх першае выданне эпічнай паэмы Луіша дэ Камоэнса «*Лузіяды*».

* Таксама вядомы парк — запаведнік Тапада Насьёнал дэ Мафра.
Ён быў створаны ў Мафры ў часы кіравання караля Жуана V, як парк для каралеўскага адпачынку.
Тэрыторыя парку 8 кв.км. Парк змяшчае розныя разнавіднасці аленяў, дзікоў, лісоў, драпежных птушак і шматлікіх іншых жывёл, якія існуюць у незвычайна багатым і разнастайным натуральным асяроддзі пражываня ў парку.
Парк таксама адкрыты для пешых і веласіпедных шпацыраў, язды на канях, стральбы з лука і арбалета.

## Эканоміка 
Эканоміка заснавана на сельскагаспадарчай вытворчасці і турызме.

## Раёны 
## Гарады-пабрацімы 
## Фотагалерэя 

Image:Palácio_Nacional_de_Mafra.jpg

## Спасылкі 
* Афіцыйны сайт муніцыпалітэта
* Карта і фота Мафра 
* Фота Мафра

Катэгорыя:Муніцыпалітэты акругі Лісабон
Катэгорыя:Гарады Партугаліі
Катэгорыя:Манастыры Партугаліі
Катэгорыя:Каталіцкія манастыры
Катэгорыя:Каталіцтва ў Партугаліі